Мәҙинә халҡы еңеүселәрҙе бик шатланып ҡаршы алды, балалар үә ҡатындар Мәҙинә урамдарында шатлыҡтарынан шиғырҙар һөйләп, думбыралар ҡағып, ни эшләргә белмәй йөрөнөләр. Мәҙинәлә һәм тирә-йүндә булған кешеләргә был еңеү ҡаты тәьҫир итте. Исламдың дәрәжәһе үә ҡеүәте артты. Бынан һуң Мәҙинәләге бик күп кеше Исламды ҡабул итте. Ҡөрәйш мөшриҡтәренең рухтары төштө, Мәккә ҡайғыға батты. Мөшриҡтәр башлыҡтарының күбеһе Бәҙер һуғышында үлтерелде.